paragraph_text: U sjeveroistočnom obodu Gornjeg polja nalazi se veći broj izvora, dok su na jugoistoku Donjeg polja ponori. U dnu je usječeno suho korito Fatničke rijeke, koje se za vrijeme obilnijih jesenjih kiša ispuni vodom. Kako ponori ne mogu primiti svu vodu, polje se plavi od studenoga do svibnja. Najznačajnija naselja su na sjeveroistočnim padinama - Fatnica, Kalac i Orahovica.